31995D0332
L 192/42
JURNALUL OFÍCIAL AL UNIUNII EUROPENE
DECIZIA COMISIEI
din 26 iulie 1995
de modificare a Deciziei 94/269/CE de stabilire a condițiilor speciale pentru importurile de produse pescărești și de acvacultură originare din Columbia
(Text cu relevanță pentru SEE)
(95/332/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor sanitare pentru producerea și introducerea pe piață a produselor pescărești (1), astfel cum a fost modificată ultima dată prin Actul de aderare a Austriei, a Finlandei și a Suediei, în special articolul 11 alineatul (5),
întrucât lista unităților desemnate de Columbia pentru importurile de produse pescărești și de acvacultură în Comunitate a fost stabilită prin Decizia 94/269/CE (2), astfel cum a fost modificată ultima dată prin Decizia 94/469/CE a Comisiei (3); întrucât această listă poate fi modificată după comunicarea unei liste noi de către autoritatea competentă din Columbia;
întrucât autoritatea competentă din Columbia a comunicat o nouă listă în care se adaugă două unități și se modifică datele privind o unitate;
întrucât lista cu unitățile desemnate trebuie modificată în consecință;
întrucât măsurile prevăzute în prezenta decizie au fost elaborate în conformitate cu procedura stabilită în Decizia 90/13/CEE a Comisiei (4),
ADOPTĂ PREZENTA DECIZIE:
Articolul 1
Anexa B la Decizia 94/269/CE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 26 iulie 1995.